***Povratak*** (rus. *Возвраще́ние*) je ruski igrani film snimljen 2003. godine u režiji Andreja Zvjaginceva, kome je to predstavljao redateljski debi. Po žanru je drama, a radnja prikazuje kako dva dječaka iznenadi povratak oca koji je bio odsutan nakon dvanaest godina, i koji ih vodi na izlet na udaljeni otok gdje će biti izloženi svakojakim iskušenjima. *Povratak*, koji se odlikovao izuzetno mračnim tonom, i kome je dodatni publicitet dala tragična smrt dječaka-glumca Vladimira Garina dva mjeseca prije premijere, je izazvao veliku pažnju, a pogotovo među stranim kritičarima. Prikazan je na venecijanskoj Mostri gdje je osvojio Zlatni lav, postavši najuspješnijim ostvarenjem ruske kinematografije u post-sovjetskom razdoblju. Kasnijih je godina, pogotovo u zapadnim krugovima, shvaćen kao svojevrsni alegorijski komentar na političku situaciju u Rusiji pod vladavinom Vladimira Putina, odnosno povratak autoritarnih tendencija koje su bile iščezle nestankom Sovjetskog Saveza.

Radnja
------

Film započinje kadrovima potonulog čamca.

*Nedjelja.* Grupa dječaka skače s tornja u vodu. Među njima su braća Andrej i Ivan. Svi skaču osim Ivana. On, ne želeći niti otići, niti skočiti, ostane sjediti na tornju, te po njega dolazi zabrinuta majka koja ga nagovori da siđe.

*Ponedjeljak.* Ivan dolazi igrati nogomet s dječacima s kojima je bio jučer, no oni ga nazivaju kukavicom zato što nije htio skočiti. Zbog toga između braće izbije tučnjava, nakon koje Ivan proganja Andreja do samog doma. Tamo se žale majci, no ona im govori da ne viču jer njihov otac spava. Braća su iznenađena. Ulaze da pogledaju usnulog oca, nakon čega Ivan pronalazi na tavanu obiteljsku fotografiju zbog kojoj su oni napokon uvjereni da je to doista njihov otac.

Obitelj sjeda za stol. Za stolom otac govori sinovima da će sutra krenuti na putovanje. Noću, uoči puta, braća razgovaraju o tome otkuda je došao njihov otac, te se u razgovoru prisjete da im je majka govorila da je njihov otac pilot. Andrej pretpostavlja da je na dopustu. Na Ivanovo pitanje otkuda je došao otac, majka ne daje odgovor.

*Utorak.* Braća s ocem putuju njegovim automobilom. Otac uči Ivana da ga zove "tata". Dolaze u grad tražeći mjesto gdje mogu nešto pojesti. Vidjevši da je kafić zatvoren, otac šalje Andreja da nađe drugi. Ne pričekavši Andreja odlazi s Ivanom. Pronalaze Andreja nakon tri sata, koji je, kako se ispostavilo, našao kafić. Otac grdi Andreja, a on se slaže s njegovim prigovorima. Ivan odbija jesti, no otac ga prisili. Kada završe s jelom, otac nalaže Andreju da plati, te mu ostavlja svoj novčanik. Nakon plaćanja, dječaci izlaze na ulicu, gdje im huligani otimaju novčanik. Andrej moli oca da se obračuna s huliganima, no on se ne žuri i odlazi u automobilu. Kasnije dolazi s jednim od huligana i predaje ga sinovima da se obračunaju s njim. Međutim, oni ne žele tući uvreditelja. Otac pita huligana za što će mu novac, a taj mu odgovara: "Htio sam žderati", nakon čega mu otac daje nešto novca i pušta ga. Zatim on govori sinovima da ima neki hitan posao i da mora otputovati, objašnjavajući im kako da se vrate kući. Uvrijeđen, Ivan ironično komentira da će ga sljedeći put vidjeti za dvanaest godina. Dječaci sjedaju u autobus, govoreći o tome kako otac ne mari za njih. Dolazi otac i govori im da izađu iz autobusa jer ima još tri dana koje namjerava provesti s njima. Društvo se zaustavlja u šumi gdje dječaci pecaju. Za vrijeme večere za vatrom oni raspravljaju o tome što učiniti s ulovljenom ribom; Andrej predlaže pripremiti riblju juhu, na što otac odgovara da ju on ne jede jer je se jednom prejeo, te odlazi. Prije sna dječaci pretresaju razgovor o ribi. Ivan pretpostavlja da otac laže i izražava nezadovoljstvo povodom toga kako je Andrej jako odan ocu. Sam mu ne vjeruje i smatra ga razbojnikom.

*Srijeda.* Ivan peca sam. Prilazi mu Andrej da mu kaže da idu dalje. U automobilu Ivan gunđa o tome da su mogli još malo pecati. Razdraženi otac ga izbacuje iz automobila na mostu i govori mu da peca, te odlazi. Ivan dugo stoji sam na mostu. Pada kiša, a Ivan je još uvijek sam. Začuje se automobil: otac i Andrej se vraćaju po njega. Srditi Ivan pita oca zašto se vratio. Na šumskom putu automobil utone u blato, te otac naređuje sinovima da nasijeku grana kako bi izvukli automobil. Za vrijeme sječe grana Ivan predlaže Andreju da mu kaže da ne žele nastaviti put, no on odbija. Andrej polaže grane pod kotače, no otac je nezadovoljan time kako radi, te ga udara. Nakon nekog vremena uspiju izvući automobil.

*Četvrtak.* Obala jezera. Otac govori da moraju doći do otoka. Popravljaju čamac na obali, otac na njega montira motor koji je nabavio ranije, te odlaze. Međutim, nakon nekog vremena motor se ugasi, te otac naređuje dječacima da veslaju. Ivan govori da više ne može veslati, te predlaže ocu da vesla, no taj ga ignorira. Dolaze na otok i odlaze spavati. Prije sna Ivan govori da će ubiti oca ako ga još jednom dodirne.

*Petak.* Ujutro Ivan uzima iz očevog šatora nož, a Andrej ga nagovara da ga vrati. Ivan odbija, govoreći da će ga uvijek imati uza se. Otac predlaže sinovima da pogledaju otok. Pronalaze promatračnicu s koje promatraju okolicu. Ivan odbija popeti se. Počinje kiša, svi se vraćaju u logor, gdje nakon jela otac odlazi, prethodno naređujući Ivanu da opere suđe. Perući suđe, Ivan baca u vodu zdjelicu oca. Otkrivši nestanak, otac govori da će naučiti Ivana da izradi zdjelicu iz breze, te odlazi u šumu. Ispod drvene kuće otkapa nekakav sanduk i skriva ga u čamcu. Zatim na njemu Ivan i Andrej odlaze u ribolov. Vidjevši to, otac im govori da se vrate za jedan sat. Braća se ne vrate na vrijeme, te ih na obali grdi zbog kašnjenja i počinje tući Andreja. Ivan izvadi nož i prijeti da će ubiti oca, no zatim ga baca i bježi, popevši se na promatračnicu. Otac i Andrej trče za njim. Ivan zatvara vratašca promatračnice i prijeti da će skočiti. Otac je primoran penjati se po daskama oplate promatračnice, no poklizne se i padne na zemlju. Andrej zaključuje da je otac mrtav. Dječaci odvlače njegovo tijelo do čamca.

*Subota.* Dječaci unose tijelo na čamac i idu nazad. Izmoždeni, tovare stvari u automobil, te odjednom Andrej, pogledavši čamac, vikne: "Tata!". Ispostavlja se da je čamac potonuo zajedno s tijelom. Dječaci sjedaju u automobil i otkriju fotografiju, nalik na njihovu pronađenu na tavanu, na kojoj oca više nema.

Film završava nizom crno-bijelih fotografija koje su napravili dječaci za vrijeme puta.

Uloge
-----

* Konstantin Lavronenko - otac
* Ivan Dobronravov - mlađi brat Ivan
* Vladimir Garin - stariji brat Andrej
* Natalja Vdovina - majka
* Galina Popova - baka
* Lazar Dubovik - huligan
* Ljubov Kazakova - djevojka u ogledalima
* Aleksej Suknovalov - organizator
* Andrej Sumin - muškarac u luci
* Jelizaveta Aleksandrova - konobarica

Nagrade i nominacije
--------------------

* 2003. - pet nagrada Venecijanskog filmskog festivala (sve su pripale Andreju Zvjagincevu):
	+ *Zlatni lav*,
	+ *CinemAvvenire* za najbolji prvi film,
	+ nagrada Luigija de Laurentiisa,
	+ nagrada *SIGNIS*,
	+ nagrada *Sergio Trasatti Award*.
* 2003. - nagrada *European Film* za europsko otkriće godine (A. Zvjagincev)
* 2003. - tri nagrade filmskog festivala u Gijónu: posebna nagrada žirija (A. Zvjagincev), najbolji scenarij (V. Moisejenko, A. Novotockij), najbolji glumac (V. Garin, I. Dobronravov, K. Lavronenko)
* 2003. - nagrada *Kingfisher* za najbolji debi na filmskom festivalu u Ljubljani (A. Zvjagincev)
* 2003. - sudjelovanje u osnovnom programu natjecanja na filmskom festivalu u Locarnu
* 2003. - tri nagrade *Zlatni ovan*: za najbolji film, najbolji debi (A. Zvjagincev), najbolja fotografija (M. Kričman)
* 2003. - nagrada *FIPRESCI* na filmskom festivalu u Solunu (A. Zvjagincev)
* 2003. - dvije nagrade *Zlatni orao*: najbolji igrani film (D. Lesnevskij, A. Zvjagincev) i najbolja fotografija (M. Kričman)
* 2004. - nominacija za "Césara *za najbolji strani film (A. Zvjagincev)*
* 2004. - nominacija za *Zlatni globus* za najbolji film na stranom jeziku
* 2004. - nagrada za najbolji film na festivalu suvremenih filmova u Ciudad de Méxicu (A. Zvjagincev)
* 2004. - dvije nagrade *Nika*: najbolji igrani film (D. Lesnevskij, A. Zvjagincev) i najbolja fotografija (M. Kričman)
* 2004. - nagrada publike na filmskom festivalu u Tromsøu (A. Zvjagincev)
* 2004. - nagrada *FIPRESCI* na filmskom festivalu u Palm Springsu (A. Zvjagincev)
* 2005. - švedska nagrada *Guldbagge* za najbolji strani film (A. Zvjagincev)
* 2005. - nominacija za nizozemsku nagradu *Bodil* za najbolji neamerički film (A. Zvjagincev)

Zanimljive činjenice
--------------------

* Premijera filma u Rusiji održana je 16. listopada 2003. a svjetska 31. listopada iste godine.
* Mladi glumac Vladimir Garin utopio se nedugo prije premijere filma.
* 2004. izdana je knjiga fotografija Vladimira Mišukova "Возвращение / The Return".

Recenzije
---------

* Dubinskij, A, Vozvraščenije Arhivirano 2019-04-20 na Wayback Machine-u, Dnevnik Kino
* Dulenin, O. Vozvraščenije. Režissjor Andrej Zvjagincev, Žurnaljnyj zal
* Stišova, E. Na glubine, Iskusstvo kino, siječanj, 2004. br. 1
* Štefanova, I. Uspešnogo vozvaščenija! Arhivirano 2008-10-17 na Wayback Machine-u, Russkino.ru
* Kauschke, M. Debold, E. Reviving the Russian Soul, EnlightenNext Magazine, listopad-studeni 2007. br. 38
	+ Reviving the Russian Soul Arhivirano 2013-03-10 na Wayback Machine-u (originalni tekst)
	+ Oživljaja russkuju dušu Arhivirano 2009-08-31 na Wayback Machine-u (prijevod na ruskom)

Bilješke
--------

1. ↑  The Return (2004) - Box Office Mojo

Vanjske povezice
----------------

* Povratak[*mrtav link*] u **Enciklopediji domaćeg kina**
* Povratak Arhivirano 2009-06-26 na Wayback Machine-u na **Kino Rossii**
* Povratak[*mrtav link*] na **All Rovi**
* *Povratak* na Rotten Tomatoes-u ()

| * p
* r
* u
Filmovi koje je režirao Andrej Zvjaginvev |
| --- |
| 
* *Povratak* (2003)
* *The Banishment* (2007)
* *Elena* (2011)
* *Leviathan* (2014)
* *Bez ljubavi* (2017)

 |

| * p
* r
* u
Filmovi nagrađeni Zlatnim lavom |
| --- |
| 1949–1968 | 
* *Manon* (1949)
* *Justice Is Done* (1950)
* *Rashomon* (1951)
* *Zabranjene igre* (1952)
* *bez nagrade* (1953)
* *Romeo and Juliet* (1954)
* *Ordet* (1955)
* *bez nagrade* (1956)
* *Aparajito* (1957)
* *Rickshaw Man* (1958)
* *General della Rovere* / *The Great War* (1959)
* *Le Passage du Rhin* (1960)
* *Last Year at Marienbad* (1961)
* *Porodična kronika* / *Ivanovo djetinjstvo* (1962)
* *Hands Over the City* (1963)
* *Red Desert* (1964)
* *Sandra* (1965)
* *The Battle of Algiers* (1966)
* *Belle de Jour* (1967)
* *Artists Under the Big Top: Perplexed* (1968)

 |
| 1980–2024 | 
* *Atlantic City*/*Gloria* (1980)
* *Marianne and Juliane* (1981)
* *The State of Things* (1982)
* *First Name: Carmen* (1983)
* *A Year of the Quiet Sun* (1984)
* *Vagabond* (1985)
* *The Green Ray* (1986)
* *Au revoir les enfants* (1987)
* *The Legend of the Holy Drinker* (1988)
* *A City of Sadness* (1989)
* *Rosencrantz & Guildenstern Are Dead* (1990)
* *Urga* (1991)
* *The Story of Qiu Ju* (1992)
* *Short Cuts* / *Three Colors: Blue* (1993)
* *Vive L'Amour* / *Before the Rain* (1994)
* *Cyclo* (1995)
* *Michael Collins* (1996)
* *Fireworks* (1997)
* *The Way We Laughed* (1998)
* *Not One Less* (1999)
* *The Circle* (2000)
* *Monsoon Wedding* (2001)
* *The Magdalene Sisters* (2002)
* *The Return* (2003)
* *Vera Drake* (2004)
* *Brokeback Mountain* (2005)
* *Still Life* (2006)
* *Lust, Caution* (2007)
* *The Wrestler* (2008)
* *Lebanon* (2009)
* *Somewhere* (2010)
* *Faust* (2011)
* *Pietà* (2012)
* *Sacro GRA* (2013)
* *A Pigeon Sat on a Branch Reflecting on Existence* (2014)
* *From Afar* (2015)
* *The Woman Who Left* (2016)
* *The Shape of Water* (2017)
* *Roma* (2018)
* *Joker* (2019)

 |

| * p
* r
* u
Nagrada Nika za najbolji film |
| --- |
| 1988–2000 | 
* *Repentance* (1988)
* *The Cold Summer of 1953* (1989)
* *Ašik Kerib* (1990)
* *The Asthenic Syndrome* (1991)
* *Promised Heaven* (1992)
* *Encore, Once More Encore!* (19933)
* *Makarov*  (1994)
* *Passions*  (1995)
* *Peculiarities of the National Hunt* (1996)
* *Kavkaski zarobljenik* (1997)
* *The Thief* (1998)
* *Of Freaks and Men* (1999)
* *Khrustalyov, My Car!* (2000)

 |
| 2001–2024 | 
* *His Wife's Diary* (2001)
* *Taurus*  (2002)
* *The Cuckoo* (2003)
* *Povratak* (2004)
* *Our Own* (2005)
* *The 9th Company* (2006)
* *The Island*  (2007)
* *Mongol*  (2008)
* *Stilyagi*  (2009)
* *Room and a Half* (2010)
* *The Edge* (2011)
* *Once Upon a Time There Lived a Simple Woman* (2012)
* *Faust*  (2013)
* *The Geographer Drank His Globe Away* (2014)
* *Hard to Be a God* (2015)
* *Dear Hans, Dear Pyotr* (2016)
* *Paradise* (2017)
* *Arrhythmia* (2018)
* *Anna's War* (2019)

 |